8 BRANDT Zoologie. 
landia est repertum et ab ipso aliisque viris doctis, nominatim a Cu viero 
(Recherch. s. l. ossem. foss. ed. quart. T. VIII. P. 2. p. 49.) et, ut videtur, 
duce Cuviero, etiam a Lessonio (Complem. d. oeuvr. d. Buffon T. I. 
Cetacés p. 96)*), nec non etiam a Baerio nostro (2. L. p. 64), Rhytinae 
adseribebatur. 
Otho Fabricius in Tricheci sui Manati varias Sireniorum species am- 
plectentis descriptione (cf. Fauna groenl. p. 6. n. 3.) haec tantum de cranio 
ab ipso viso affert: «Rarissimum animal in mari groenlandico, cujus solum 
cranium ex parte consumtum, communi cum sequenti specie (Phoca ursina) 
ab incolis dictum nomine Auvekaejak, vidi, inque hoc dentes spurios tales 
confertim congestos, quales Steller. (Vide Adelung Geschichte der Schiff- 
fahrten und Versuche zur Entdeckung etc. Halle 1768)». 
Ex hacce Fabricii relatione admodum brevi et adeo obscura pro certo 
Rhytinae cranium vix cognosceres, quamvis verba Fabricii: «inque hoc 
dentes spurios tales confertim congestos, quales Steller» omnino ad Rhy- 
tinam solam referri possent, nisi recentioribus temporibus etiam in Manatis 
et Halicoris laminae palatinae, si hae, quod pro certo minime affirmarem, 
a Fabricio innuuntur, essent repertae. Qua de causa verisimilius videtur, 
ut recte jam statuit II. Schlegelius (2. Z. p. 13), cranü fragmentum Fa- 
bricianum Manato americano, forsan e Florida undis vel glacie allato esse 
tribuendum. Vix enim credibile videtur, cranium laminis palatinis adhuc 
instructum per Fretum Beringii, deinde per totum mare vastissimum Ame- 
ricam borealem cingens, massis glacialibus magna saltem ex parte impletum, 
glacier ope ad Groenlandiae oras usque transportari potuisse. Huc accedit, 
quod Fabricius cran fragmentum post annum 1768: igitur jam post 
completam Rhytinae stirpis exstinctionem, viderit. Ipso enim anno 1768 

”) Lessonius adeo putat, ob Rhytinae cranium prope Grônlandiam inventum, conjici posse 
mare apertum in America maxime boreali existere!! 
